lazarister
Lazarister, Vincentpræster, den almindeligste betegnelse på den katolske præsteorden Congregatio Missionis, stiftet 1625 af Vincent af Paul. Navnet kommer af ordenens første moderhus, St. Lazare i Paris. Lazaristerne hører til den katolske kirkes store ordener og koncentrerer sig om mission og præsteuddannelse. Der har været lazarister i Danmark siden 1904.